open-index/open-wikipedia-markdown huggingface dataset:
Arezzo

**Areco** () je grad u središnjoj Italiji. Arezzo je najveći grad i administrativno sjedište Provincije Arezzo u talijanskoj regiji Toskana.

## Prirodne odlike
Arezzo nalazi se u središnjem delu Italije, 80&nbsp;km istočno od Firenze, sedišta pokrajine. Grad leži u dolini reke Arno, u gornjem delu njena toka. Grad se smestio na strmom brdu iznad reke, zbog čega je stari deo grada na brdu sa veoma strmim ulicama i trgovima, pa je veoma slikovit. Iznad grada se izdižu Apenini.

## Stanovništvo
Arezzo danas ima preko 98.000 stanovnika, mahom Italijana. Tokom proteklih decenija u grad se doselilo mnogo doseljenika iz inostranstva.
## Značajne osobe
* Guido d'Arezzo, srednjovjekovni glazbeni teoretičar i pedagog.
* Piero della Francesca, slikar, rođen je u okolici grada, a naveći dio života proveo je u Arezzu.
* Petrarca, pjesnik
* Pietro Aretino, književnik, pjesnik i satiriičar 
* Giorgio Vasari, slikar, arhitekt, i biograf.
* Francesco Redi, fizičar iz 17. st..
* U okolici grada rođen je i Poggio Bracciolini renesansni književnik

## Privreda
Arezzo je poznat kao središte razvijenog poljoprivrednog kraja, a u gradu dominira prehrambena industrija. Grad je zahvaljući neobično postavljenom starom delu grada na strmom bregu počeo privlačiti turiste iz celog sveta.

## Galerija slika

Arezzo-Palazzo del Comune.JPG|Zdanje opštine
Arezzo-Cattedrale.JPG|Gradska katedrala
Arezzo-piazzagrande01.jpg|detalj sa glavnog trga
Arezzo Campanile - Santa Maria della Pieve.jpg|Stara gradska ulica


## Vanjske veze

* by the CIA Factbook  
* Italian Railways 
* Italian National and Regional Parks 
* History of Italy: Primary Documents 
* List and maps of archaeological sites in Italy 
* WWW-VL: History: Italy  at IUE 
* www.comune.arezzo.it Zvanična stranica grada Areca
Bitka kod Arecijuma

**Bitka kod Arecijuma** se godine 284. pne. odigrala između rimskih snaga pod Lucijem Cecilijem Metelom Denterom na jednoj te saveza galskih plemena, uglavnom Senonaca i Boja, pod Britomarisom. Povod za bitku je predstavljao napad Senonaca na etrurski grad Arecijum (današnji Arezzo), koji je u to vrijeme bio rimski saveznik. Rimska vojska je poslana u pomoć gradu, ali je u bitci razbijena, pri čemu su poginuli Denter kao i sedam vojnih tribuna.

Rezultat bitke je potakao mnoge Etrurce da se pobune protiv Rima, sklope savez sa Galima i krenu u pohod na Rim sljedeće godine. 

Bitka je predmetom kontroverzi zbog toga što su razni rimski autori iznosili različite podatke o vremenu kada se odigrala, odnosno neposrednim posljedicama. Tako je nejasno da li je Denter u trenutku pogibije bio konzul ili pretor.

## Vanjske veze
* Appian's ''Roman History''  at Livius.org
* Wiki Classical Dictionary: Appian
Anuradhapura

**Anuradhapura** je glavni grad sjeverne središnje provincije Šri Lanke. U razdoblju dužem od tisuću godina Anuradhapura je bila središte više različitih singaleških kraljevskih dinastija.

U blizini Anuradhapure nalazi se Mihintale, koljevka singaleškog teravada budizma. To je grad čija povijest seže u vrijeme oko 400. pne.. Danas je to mjesto u koje dolaze na hodočašće mnogi budisti, a i vrlo je važno arheološko nalazište. Moderni grad Anuradhapura udaljen je nekoliko kilometara. Kontinuitet grada prekinut je 993. godine kad je grad napušten, a naseljavanje je nastavljeno malo dalje od povijesnog dijela.

## Historija
Anuradhapura je osnovana u 4. vijeku pne. u blizini stabla *Sri Mahabodhi*, i bila je prvi glavni grad Šri Lanke. Oko 1300 godina bila je politički i religiozni centar, da bi bila napuštena nakon invazije 993. i, prepuštena džungli, ostala skrivena niz vjekova. Iskapanja su ponovo donijela na dan palače, samostane i spomenike, pa je Anuradhapura danas ponovo jedan od važnih centara Šri Lanke.

Anuradhapura je sjedište katoličke biskupije, a nadbiskupija je u glavnom gradu Colombu.

## Znamenitosti

Najvažnije mjesto hodočašćenja u Anuradhapuri je stablo *Sri Mahabodhi*. Prema predaji, ova stablo smokve (*[[Ficus religiosa*]]) izraslo je iz grane onog stabla pod kojim je Siddharta Gautama, Buda, doživio prosvjetljenje, buđenje. Ta grana je stigla u Šri Lanku u trećem stoljeću prije Krista u okviru budističke misije kralja Ashoke.

Pored toga, u gradu i okolnom području nalazi se više značajnih dagoba (stupa), poimence u Ruwanvälisyi i u Thuparami.

## Vanjske veze

* Svjetska baština u Šri Lanki - Anuradhapura
Ptolemej Keraun

**Ptolemej Keraun** (), ( -279. pne. ) je bio kralj Makedonije od 281. pne. do 279. pne. .

Bio je najstariji sin Ptolemeja I Sotera, kralja Egipta, i njegove treće žene Euridike, koja je bila Antipaterova kćerka. Njegov mlađi brat postao je naslednik i kralj Egipta 282. pne. kao Ptolemej II.
## Napušta Egipat i odlazi kod Lizimaha

Ptolemej Keraun je napustio Egipat i boravio je na dvoru Lizimaha, kralja Trakije, Makedonije i dela Male Azije. Njegova polusestra Arsinoja je bila Lizimahova žena. Lizimah ima sina Agatokla iz prvog braka, koji treba biti naslednik. Lizimahova žena, Arsinoja II, želi da njen sin bude naslednik, pa lažno optužuje Agatokla da kuje zaveru sa Seleukom protiv oca. Lizima ubija svog sina Agatokla. To izaziva revolt i kod stanovništva i kod prijatelja. Mnogi gradovi u Aziji se bune. Agatokleova žena je bila sestra Ptolemeja Kerauna.

## Beži kod Seleuka sa sestrom
Ptolemej Keraun i njegova sestra beže kod Seleuka, koga traže pomoć. Oni nude Seleuku povod za napad na Lizimaha, a Ptolemej Keraun želi da on bude kralj Egipta. Seleuk je vidio tu svoj motiv da ponovo ujedini Aleksandrovo carstvo. 
Seleuk pobeđuje Lizimaha 281. pne. u bici kod Korupedija . Lizimah je ubijen u toj bici. 
Ptolemej Keraun nakon toga ubija Seleuka. Verovatan razlog je što nije ostvarivao želju Ptolemeja Kerauna da bude kralj Egipta. Od tada je prozvan Keraun (Keraunos je na grčkom grom)

## Postaje kralj Makedonije
Posle ubojstva Seleuka bilo mu je lako da postane kralj Makedonije 281. pne.. Bio je unuk Antipatra i time je legitimno tražio tron. Vojnici ga lako prihvataju kao kralja jer je služio i u vojskama Lizimaha i Seleuka. Ženi se svojom polusestrom Arsinojom II , Lizimahovom udovicom. Ubrzo ubija dva mlađa sina od Arsinoje, pa ona beži u Egipat, gde se udaje za svog brata Ptolemeja II.

## Smrt pri galskoj invaziji

Gali su izvršili invaziju Grčke 279. pne. , a kasnije se nastanili u Galatiji. Kada su Gali napali Trakiju , Tračani su tražili pomoć od Ptolemeja Kerauna. Ptolemej Keraun je tada odbio da im pomogne, smatrajući da će oslabljeni Tračani biti manja opasnost za Makedoniju. Tračani su bili poraženi i prisiljeni da se pridruže Galima u napadu na Makedoniju. Ptrolemej Keraun je izgubio bitku i život u borbi protiv Gala 279. pne..

## Povezano
* Lizimah
* Seleuk
* dijadosi

## Vanjske veze
* Livius, Ptolemy Keraunos  by Jona Lendering
Dobrujevac (Aleksinac)

**Dobrujevac** je naselje u opštini Aleksinac u Nišavskom okrugu. Prema popisu iz 2002. bilo je 388 stanovnika (prema popisu iz 1991. bilo je 496 stanovnika).

## Demografija
U naselju Dobrujevac živi 323 punoletna stanovnika, a prosečna starost stanovništva iznosi 46,6 godina (45,9 kod muškaraca i 47,3 kod žena). U naselju ima 123 domaćinstva, a prosečan broj članova po domaćinstvu je 3,15.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Have Gun – Will Travel

***Have Gun&nbsp;— Will Travel*** je američka western TV-serija koja se originalno emitirala na programu mreže CBS od 1957. do 1963. godine. Njen glavni junak je bio misteriozni revolveraš po imenu Paladin, koga je tumačio Richard Boone, koji je živio pod krinkom dendija u San Franciscu.

Popularnost serije se odrazila u tome da je od 1959. do 1960. emitirana istoimena radio-serija, te izdano nekoliko knjiga na temu Paladina.

## Reference

## Vanjske veze
* 
* ''Have Gun&nbsp;— Will Travel'' Tribute Site 
* Web-site for the ''Have Gun&nbsp;— Will Travel'' paperback book
* ''Have Gun&nbsp;— Will Travel: The Radio Series'' by author Martin Grams, Jr.
* ''Have Gun&nbsp;— Will Travel'' Season 1 from CBS
Richard Boone

**Richard Allen Boone** (18. jun 1917 &ndash; 10. januar 1981) bio je američki filmski i televizijski glumac specijaliziran za uloge u westernima, a kasnije negativaca. Najpoznatiji je po ulozi Paladina, revolveraša i protagonista popularne TV-serije *[[Have Gun – Will Travel]]*.

## Filmografija
### Filmovi
* *[[Halls of Montezuma (film)|Halls of Montezuma]]* (1951)
* *[[Call Me Mister]]* (1951)
* *[[The Desert Fox: The Story of Rommel]]* (1951)
* *[[Red Skies of Montana]]* (1952)
* *[[Return of the Texan]]* (1952)
* *[[Kangaroo (movie)|Kangaroo]]* (1952)
* *[[Way of a Gaucho]]* (1952)
* *[[Pony Soldier]]* (1952)
* *[[Man on a Tightrope]]* (1953)
* *[[Vicki (film)|Vicki]]* (1953)
* *[[The Robe (film)|The Robe]]* (1953)
* *[[City of Bad Men]]* (1953)
* *[[Beneath the 12-Mile Reef]]* (1953)
* *[[The Siege at Red River]]* (1954)
* *[[The Raid (film)|The Raid]]* (1954)
* *[[Dragnet (drama)|Dragnet]]* (1954)
* *[[Ten Wanted Men]]* (1955)
* *[[Man Without a Star]]* (1955)
* *[[Robbers' Roost (film)|Robbers' Roost]]* (1955)
* *[[The Big Knife]]* (1955)
* *[[Battle Stations (film)|Battle Stations]]* (1956)
* *[[Star in the Dust]]* (1956)
* *[[Away All Boats]]* (1956)
* *[[The Tall T]]* (1957)
* *[[Lizzie (movie)|Lizzie]]* (1957)
* *[[The Garment Jungle]]* (1957)
* *[[I Bury the Living]]* (1958)
* *[[Ocean's Eleven (1960 movie)|Ocean's Eleven]]* (1960)
* *[[The Alamo (1960 film)|The Alamo]]* (1960)
* *[[A Thunder of Drums]]* (1961)
* *[[Rio Conchos (1964 film)|Rio Conchos]]* (1964)
* *[[The War Lord]]* (1965)
* *[[Hombre (film)|Hombre]]* (1967)
* *Kona Coast* (1968)
* *[[The Night of the Following Day]]* (1968)
* *[[The Arrangement]]* (1969)
* *[[The Kremlin Letter]]* (1970)
* *[[Madron (film)]]* (1970)
* *[[Big Jake (film)|Big Jake]]* (1971)
* *[[Against a Crooked Sky]]* (1975)
* *[[Diamante Lobo]]* (1976)
* *[[The Shootist]]* (1976)
* *[[The Big Sleep (1978 film)|The Big Sleep]]* (1978)
* *[[Winter Kills (film)|Winter Kills]]* (1979)
* *[[Bushido Blade (film)|The Bushido Blade]]* (1981)

### TV
* *[[The Front Page]]* (1949)
* *[[Medic (TV serija)|Medic]]* (1954)
* *[[Have Gun – Will Travel]]* (1957)
* *[[The Richard Boone Show]]* (1963)
* *[[In Broad Daylight]]* (1971)
* *[[Deadly Harvest]]* (1972)
* *[[Hec Ramsey]]* (1972)
* *[[Goodnight, My Love]]* (1972)
* *[[The Great Niagara]]* (1974)
* *[[The Last Dinosaur]]* (1977)
* *[[The Hobbit (1977 film)|The Hobbit]]* (glas zmnaja Smauga) (1977)

## Vanjske veze
*  
* 
*
Rawhide (TV serija)

**Rawhide** je američka western serija koja se originalno emitirala na programu mreže CBS od 1959. do 1965. Poznata je po tome što se u njoj Clint Eastwood prvi put etablirao kao ozbiljan western glumac, te i po popularnoj istoimenoj pjesmi Frankie Lainea koja je služila kao uvodna tema. Radnja je pratila pustolovine grupe od 20-ak kauboja koji vode krdo stoke iz Teksasa u Missouri.

## Vanjske veze
* 
* ''Rawhide''  at FiftiesWeb.com
*
Lucije Cecilije Metel Denter

**Lucije Cecilije Metel Denter** (*Lucius Caecilius Metellus Denter*) (cca. 320. pne. - 284. pne.) bio je rimski političar i vojskovođa, izabran za konzula godine 284. pne.

O njegovom životu se ne zna mnogo, osim da je bio komandant vojske koja je godine 284. pne. krenula izbaviti etrurski saveznički grad Arecijum od galske opsade. Ta je vojska teško poražena u bitci kod Arecijuma u kojoj je Denter poginuo. Rimski izvori daju kontradiktorne podatke kada se bitka dogodila, pa je tako moguće da je do bitke došlo godinu dana kasnije, kada je Denter mogao biti pretor.

Njegova djeca su Lucije Cecilije Metel, koji se kao konzul istakao u punskim ratovima, i Cecilia Metella Macedonica.

## Vanjske veze
* [JSTOR: Classical Quarterly: New Series, Vol. 22, No. 2 (Nov., 1972), pp. 309-325](http://links.jstor.org/sici?sici=0009-8388(197211)2%3A22%3A2%3C309%3ATDOLMD%3E2.0.CO%3B2-P)
* Dictionary of Greek and Roman Biography and Mythology, page 993 (v. 1) 

## Literatura
* Manuel Dejante Pinto de Magalhães Arnao Metello and João Carlos Metello de Nápoles, "Metellos de Portugal, Brasil e Roma", Torres Novas, 1998
Lisandra

**Lisandra** (na grčkom **Λυσανδρα**; 3. vijek pne.) bila je egipatska princeza, kći Ptolemeja I Sotera i kraljice Euridike. Lisandra, koja je po majčinoj strani bila unuka makedonskog regenta Antipatera, se udala za Antipaterovog unuka i makedonskog kralja Aleksandra V. Nakon Aleksandrove smrti se udala za Agatokla, sina i nasljednika trakijskog vladara Lizimaha. Godine 284. pne. njena polusestra i Lizimahova supruga Arsinoja je Lizimaha nagovorila da Agatokla zatoči i pogubi. Lisandra je zbog toga s djecom pobjegla na dvor kralja Seleuka koji je nakon toga Lizimahu objavio rat.

## Izvori
* Smith, William (editor); *[[Dictionary of Greek and Roman Biography and Mythology]]*, "Lysandra" , Boston, (1867)
Opština Dolneni

**Opština Dolneni** ili **Opština Doljneni** je jedna od 9 opština Pelagonijske oblasti u Republici Makedoniji. Sedište opštine je istoimeno selo Dolneni.

## Položaj
Opština Dolneni nalazi se u središnjem delu Makedonije. Sa drugih strana nalaze druge opštine Makedonije:
* severoistok - Opština Čaška
* jugoistok - Opština Prilep
* jug - Opština Krivogaštani
* jugozapad - Opština Kruševo
* severozapad - Opština Makedonski Brod

## Prirodne odlike
**Reljef**: Opština Dolneni zauzima oblast Dautovice, najvišeg dela Pelagonije. Središnji i južni deo opštine je ravniji i plodniji, dok se na severu pruža planina Jakupica, a na istoku planina Babuna.

**Klima** u opštini vlada oštrija varijanta umerene kontinentalne klime zbog znatne nadmorske visine.

**Vode**: U opštini nema većih vodotoka, a svi vodotoci se ulivaju u ovu Crnu Reku južno od opštine.

## Stanovništvo
Opština Dolneni imala je po poslednjem popisu iz 2002. g. 13.568 st., od čega u sedištu opštine, selu Dolnenima, svega 375 st. (3%). Opština je retko naseljena.

**Nacionalni sastav** po popisu iz 2002. g. bio je:

## Značajne osobe
* Ipče Ahmedovski , bivši poznati pevač
* Jašar Ahmedovski , poznati pevač
*Serdar Aziz , fudbaler
*Ezgjan Alioski , fudbaler
*Alen Hasanovik , pevač

## Naseljena mesta
U opštini postoji 37 naseljenih mesta, sva sa statusom sela:

## Vanjske veze
* Zvanična stranica opštine Dolneni
* Opština Dolneni na zvaničnoj stranici makedonskog ministastva za samoupravu
Prividna magnituda

**Prividna zvezdana veličina**, **vidljiva veličina** ili magnituda (latinski: magnitudo), m) određuje prividnu jačinu sjaja nekog nebeskog tela. Hiparh je, u 2. veku pre nove ere, zvezde vidljive golim okom razvrstao u šest kategorija i time imenovao šest prividnih veličina, a to je uradio tako da su najsjajnije zvezde bile zvezde prve zvezdane veličine, a one najslabijeg sjaja - šeste. Pojavom primene teleskopa i radi uvođenja preciznosti danas zvezdana veličina nekog nebeskog objekta može biti i decimalan broj i negativna. Sjaj zvezde često se izražava u zvezdanim veličinama u obliku 1m,4.

## Subjektivni osećaj nadražaja

Prividna zvezdana veličina ne predstavlja objektivnu veličinu sjaja neke zvezde, već jačinu osećaja nadražaja detektora kao što je oko. Veza između subjektivne prividne veličine zvezde i objektivne fizičke veličine - osvetljenosti (E) data je Pogsonovim zakonom.

## Veza sa apsolutnom zvezdanom veličinom

Kako se zvezde nalaze na različitim udaljenostima od Zemlje, prividna zvezdana veličina nam nije od koristi pri poređenju ukupnog intenziteta sjaja neke dve zvezde ukoliko se nalaze na različitim udaljenostima, što je najčešći slučaj. Zbog toga se uvodi apsolutna zvezdana veličina (M). Veza između apsolutne i prividne zvezdane veličine data je formulom:

M=m+5-5*\log (r)

gde je r udaljenost tela od Zemlje izražena u parsecima, a log logaritam za osnovu 10. Data formula se može predstaviti i kao:

M=m+5+5*\log (\pi)

gde je \pi godišnja paralaksa zvezde izražena u uglovnim sekundama. Pri tome koristimo jednakost:

\pi=1/r

## Prividne veličine nekih nebeskih tela

Prividna zvezdana veličina Sunca iznosi -26,m6, punog Meseca -12m,6, a zvezde Sirijus -1m,4.

## Povezano
* Apsolutna zvezdana veličina
* Pogsonov zakon
* Lambertov zakon
* Veber-Fehnerov zakon
Vega

**Vega** (α Lyrae) je jedna od najsjajnijih zvijezda na nebu (peta po sjaju, druga na sjevernom djelu neba odmah iza Arcturusa ), prividne veličine +0,03, u zviježđu Lire. Dvojna zvijezda - pronađen je i njen slabi pratioc 10 veličine. Uočljiva ljeti. Udaljena je od nas samo 25,2 svjetlosne godine. Apsolutne veličine +0,58 sjajnija je 52 puta od našeg Sunca.

Tri sjajne zvijezde: Vega, Arcturus i Capella djele sjeverni dio neba na trećine. Sa Altairom i Denebom čini Veliki ljetnji trokut.

Mase je 2,5 puta veće od Sunca, obična bijela stabilna zvijezda spektralnog tipa A0 Vvar površinske temperature 9.500°K. Bijela boja i prividna magnituda učinile su je standardom za usporedbu ostalih zvijezda. Prije 14.000 godina nalazila se na mjestu današnje Sjevernjače, a danas se u njenoj blizini nalazi točka prema kojoj se giba Sunčev sustav brzinom od 20&nbsp;km/sec. Vega nam se približava brzinom od 15&nbsp;km/sec.
Sirius

**Sirius** (α CMa / α Canis Majoris / Alfa Canis Majoris, lat. *Sīrĭus*) je najsjajnija zvijezda noćnog neba. Nalazi se u zviježđu Veliki pas (*Canis Maior*). Prividna magnituda Siriusa je -1,46.
Canopus

**Canopus** (&alpha; Car / &alpha; Carinae / Alfa Carinae) je zvijezda iz konstelacije Kobilica, druga najsjajnija zvijezda na nebu.
Hipocentar

**Hipocentar** ili **žarište potresa** (**zemljotresa**), naziv je za mjesto nastanka potresa (zemljotresa) u Zemljinoj unutrašnjosti. Također, isti se naziv koristi i za centar eksplozije nuklearne bombe.

Hipocentar potresa nalazi se ispod epicentra, koji je mjesto na Zemljinoj površini na kojem se potres najjače osjeti i gdje napravi najveću štetu.

## Kategorije hipocentra
Hipocentri se po dubini može svrstati u 3 kategorije: plitki, srednji i duboki. Plitki su oni do dubine od 70 km ispod površine Zemlje, najčešće u zonama razmicaja litosfernih ploča. Hipocentri srednje dubine su oni između 70 i 300 km ispod površine. Duboki hipocentri se nalaze na dubinama između 300 km i 730 km ispod površine Zemlje, a to su najčešće hipocentri u zonama subdukcije.
Kobilica (zviježđe)

**Pramac** () je jedno od 88 modernih sazvežđa. Nastalo je deobom ranijeg sazvežđa -{*Argo Navis*}- („brod Argo“), koje je podeljeno na Pramac, Jedra i Krmu.

## Zvezde

Nakon podele sazvežđa -{*Argo Navis*}-, novonastala sazvežđa su zadržala stare oznake zvezda. Najsjajnija zvezda Pramca je Kanopus, alfa ovog sazvežđa, i druga najsjajnija zvezda na noćnom nebu. Magnitude -0,72, ovaj superdžin -{F}- klase je pre otkrića kompasa služio kao južna polarna zvezda moreplovcima severne hemisfere koji su živeli dovoljno južno da mogu da ga vide (južnije od 37° severne geografske širine). Kanopus je 15.000 puta lunimozniji od Sunca, od koga je udaljen oko 700 svetlosnih godina.

Jedna od najzanimljivijih zvezda, kako ovog sazvežđa tako i na nebu uopšte, je eta Pramca (*-{η Carinae}-*) – sistem od najmanje 2 zvezde, preko 100 puta masivniji od Sunca, jedan od najmasivnijih koje možemo detaljno da proučavamo. Sjajnija i masivnija zvezda, za koju se dugo mislilo da je usamljena, je preko četiri miliona puta luminoznija od Sunca, i očekuje se da postane supernova tokom narednih milion godina. Krajem 19. veka, eta Pramca je već bila na rubu da postane supernova, ali je preživela uz oslobađanje materijala od koga je nastala Homunkulus maglina, deo veće magline -{NGC 3372}-.

Epsilon Pramca ima magnitudu od 1,86 i predstavlja binarni sistem čija je primarna komponenta ukmirući narandžasti džin, a prati ga beli patuljak. Ipsilon Pramca je takođe binarna zvezda, čine je beli superdžin i plavobeli džin. Ipsilon, beta, teta i omega Pramca čine asterizam Dijamantski krst.

U Pramcu se nalazi i -{HD 93129A}-, jedna od najluminoznijih zvezda Mlečnog puta, plavi superdžin udaljen od Sunca oko 7500 svetlosnih godina, inače član dvojnog sistema.

## Objekti dubokog neba
Kroz Pramac prolazi Mlečni put, tako da se u njemu nalazi veliki broj objekata dubokog neba. Osim već pomenute emisione magline -{NGC 3372}- koja se nalazi oko ete Pramca, prisutni su i otvorena zvezdana jata -{NGC 2516}- („dijamantski klaster“) i -{IC 2602}- („južne Plejade“).

Globularno jato -{NGC 2808}- je jedno od najmasivnijih u Mlečnom putu, sastoji se od preko milion zvezda.

Otvoreno jato -{NGC 3532}- ima nadimak „bunar želja“ jer izgleda kao odsjaj novčića bačenih u fontanu.

NGC 2516 in Carina.jpg|Otvoreno jato -{NGC 2516}- („dijamantski klaster“)
IC 2602.jpg|Otvoreno jato -{IC 2602}- („južne Plejade“)
NGC 3532 in Carina.jpg|Otvoreno jato -{NGC 3532}- („bunar želja“)
NGC 2808 HST.jpg|Globularno jato -{NGC 2808}-


## Izvori

* Sazvežđe Pramac  na -{TopAstronomer.com}-
Djevica (zviježđe)

**Djevica** (ijek.) ili **Devica** (ek.) (lat. **Virgo**), zviježđe zodijaka, jedna od najvećih konstelacija na nebu, pozicionirana između Lava i Vage.
Andromeda (zviježđe)

**Andromeda** (lat: *Andromeda*) je zviježđe nazvano po princezi Andromedi (grčki: Ανδρομέδη), liku iz grčke mitologije. Konstelacija sjeverne polutke pozicionirana kraj Pegaza. Andromeda je poznata po Andromedinoj galaksiji. 

Najsjajnija zvijezda u zviježđu je Alpheratz (Sirrah), koja čini glavu Andromede, i ima Bayerovu oznaku Alfa Andromede. Prije je ta zvijezda pripadala Andromedi i Pegazu, pa je bila poznata kao Delta Pegaza. Danas, zajedno s Alfom, Betom i Gamom Pegaza čini **Veliki pegazov kvadrat**.

Beta Andromede je poznata pod imenom Mirach. Nalazi se 200 ly od nas i ima prividni sjaj od + 2.1 magnitudu.

Gama Andromede, ili Alamak, je dvostruka zvijezda udaljena 350 ly i ima prividni sjaj od + 2.1 magnitude.

### Važniji nebeski objekti
Zviježđe je najpoznatije po spiralnoj galaksiji M31, Andromedinoj galaksiji. Andromedina galaktika je jedan od najdaljih objekata koje možemo vidjeti golim okom. Ona je ujedno i nama najbliža spiralna galaksija, divovskih dimenzija. Andromedina galaktika ima još nekolicinu satelitskih galaksija, M32, M110, NGC 147 i NGC 185. Sve su te galaktika dostupne amaterskih teleskopima od već 15 cm u promjeru.

Od ostalih objekata treba napomenuti NGC 891, bridom okrenutu spiralnu galaksiju. NGC 752, otvoreni skup južno od Miracha i planetarnu maglicu NGC 7662 poznatu još i pod imenom "Plava pahulja".

### Izvornici
* Opća Astronomija I. dio; D. Roša, Zagreb, 1997.
Magnituda (astronomija)

**Magnituda** (***m***) zvijezde, planeta ili drugog nebeskog tijela je mjera njegova sjaja. Razlikujemo prividnu i apsolutnu magnutudu.

Ljestvica kojom se mjeri magnituda potječe iz helenskih vremena kad su se zvijezde vidljive golim okom dijelile u šest *magnituda*. Najsvjetlije zvijezde bile su prve magnitude (*m* = +1), a najtamnije šeste magnitude (*m* = +6), što je granica ljudske moći opažanja (bez pomoći teleskopa). Svaki stupanj magnitude smatrao se dvaput svjetljijim od sljedećeg. Ovaj ponešto grub način označavanja sjaja zvijezda popularizirao je Ptolomej u svom *[[Almagest]]u*, a općenito se smatra da ga je izmislio Hiparh. Ovaj originalan sustav nije mjerio magnitudu Sunca. Kako je osjetljivost oka na svjetlost logaritamska, rezultirajuća ljestvica također je logaritamska.

Norman Robert Pogson je 1856 formalizirao sustav definirajući tipičnu zvijezdu prve magnitude kao zvijezdu koja je stoput svjetlija od tipične zvijezde šeste magnitude; stoga je zvijezda prve magnitude oko 2,512 puta svjetlija od zvijezde druge magnitude. Stotinu puta manje sjajan objekt ima magnitudu otprilike za pet veću; 2,512 puta tamniji objekt ima magnitudu za jedan veću. Taj broj, peti korijen iz 100 (=2,512), poznat je kao ***Pogsonov omjer***. 

Pogsonova ljestvica originalno je fiksirana tako da Sjevernjača ima magnitudu 2. Astronomi su kasnije otkrili da je Sjevernjača blago varijabilna zvijezda pa su najprije prešli na Vegu kao referentnu zvijezdu, da bi danas definirali nultu točku prema čitavom nizu zvijezda. Magnituda ovisi o valnoj duljini svjetlosti.

Moderni sustav više nije ograničen na 6 magnituda. Izuzetno svijetli objekti imaju *negativne* magnitude. Na primjer, Sirius, najsvjetlija zvijezda neba, ima prividnu magnitudu od -1.44 do -1.46. Teleskopi Hubble i Keck zabilježili su zvijezde s magnitudama od +30.

## Povezano
* Prividna magnituda
* Apsolutna magnituda
Blizanci (zviježđe)

**Blizanci** (lat. *Gemini*) je jedno od zviježđa zodijaka. Konstelacija sjeverne polutke vidljiva za vrijeme zime, pozicionirana između Bika, Raka, Kočijaša, Risa, Jednoroga i Malog Psa.

### Značajni objekti dubokog svemira
Najpoznatiji objekt je otvoreni skup M35. Pokraj njega se nalazi tamniji i udaljeniji otvoreni skup NGC 2158. Zviježđe sadrži i nekoliko planetarnih maglice od kojih se ističu Maglica Eskim. Zbog specifičnog oblika plinske ovojnice, maglica u teleskopu izgleda kao glava Eskima s parkom. U središtu zviježđa nalazi se tamnija planetarna maglica, NGC 2371. Maglice je specifična po tome što je podjeljena na dva dijela. 

U Blizancima nalazi se i pulsar Geminga. Geminga je nama najbliži pulsar, udaljen samo 552 ly. Pulsar je nastao u eksploziji supernove prije otprilike 300,000 godina.

### Zvijezde
* Kastorr (α Blizanaca) - šesterostruka zvijezda, magnitude + 1.58, udaljena oko 49.8 ly
* Poluks (β Blizanaca) - narančasti div, magnitude + 1.15, udaljena oko 33.7 ly
* Alhena (γ Blizanaca) - magnitude + 1.93, udaljena oko 105 ly
* μ Blizanaca - magnitude + 2.87, udaljena oko 232 ly
* η Blizanaca - dvostruka zvijezda, magnitude + 3.15, udaljena oko 350 ly, pratioc ima sjaj od + 8.80 magnituda

### Mitologija
Najsvjetlije zvijezde ovoga zviježđa zovu se Kastor i Poluks (α i β *Geminorum*), po istoimenim božanskim blizancima iz grčke mitologije. Nazivani su još i Dioskuri, a bili su sinovi boga Zeusa i Lede, te braća Helene i Klitemnestre. Rimska mitologija odaje mnogo veće poštovanje Kastoru (Castore). Latinsko Polideukovo ime glasi Poluks (Pollux).
Njihov se dan slavio 15. srpnja, a hram im je stajao na rimskom forumu. Drevni ih izvori vežu i uz jutarnju i večernju zvijezdu.
Dlijeto (zviježđe)

**Dlijeto** (lat. *Caelum*) jedno je od 88 modernih zviježđa. Manja konstelacija južne polutke koju je prvi uveo francuski astronom Nicolas Louis de Lacaille.
Dupin (zviježđe)

**Dupin** (lat. *Delphinus*) jedno je od 88 modernih i 48 originalnih Ptolemejevih zviježđa. Manja konstelacija sjeverne polutke u blizini Nebeskog ekvatora
Toplica (reka)

**Toplica** je reka u Srbiji, najveća leva pritoka Južne Morave.

Izvire na istočnoj strani Kopaonika ispod Pančićeva vrha, a uliva se u Južnu Moravu kod Doljevca. Duga je oko 130 km. U gornjem toku, do iznad Kuršumlije, na dužini od oko 50 km protiče uskom i dubokom dolinom, pa se ranije ovaj kraj zvao "Toplica Tijesna". Nizvodno od Kuršumlije protiče kroz Topličku kotlinu. Dolina joj je široka i plitka. To je nekadašnja "Toplica Ravna". Kod Prokuplja teče kratkim suženjem Hisarski tesnac), a zatim ulazi u ravnicu Dobriča i do ušća ima izgled ravničarske reke sa izrazito vijugavim tokom.

Sliv Topice zahvata površinu od 2.180 km². Prosečan protok vode na ušću je 14 m³/sek. Kolebanje protoka u toku godine je veoma veliko. 

Najznačajnija pritoka je Kosanica. U slivu Kosanice ima oko stotinu zamljanih stubova glavutaka jedinstvenih mikrooblika reljefa u zemlji. Taj deo se naziva Đavolja varoš. Dolinom Toplice i Kosanice vodi železnička pruga koja preko Merdarskog prevoja povezuje Pomoravlje sa Kosovom.

Obilazeći Hisar, Toplica jednim delom teče uzbrdo. Ova prirodna pojava, koja se stručno zove epigenija, ne postoji nigde drugde u Europi.

## Reference

## Literatura
*
Dragon Lee

**Dragon Lee**, pravo ime Guh Ryong, 거룡 (rodjen 12. augusta 1958. u Sjevernoj Koreji), korejski je glumac i majstor teakwondoa i hapkidoa. Kao mlad počeo je da trenira teakwondo u školi majstora Hwang Ik-Shika, a trenirao ga je zajedno sa filmsom zvijezdom Kim Tai Chungom.

Kao dječak preselio se u SSSR, gdje je, smatra se, dobio ime Vjačeslav Jaksinji (), ali to nikad nije bilo potvrđeno. Jednom prilikom našao se u pozorištu kada mu je neki čovjek prišao i rekao mu: *hej, pa ti ličiš na [[Brucea Lee]]a*. To je bio velik kompliment za njega jer je Bruce tada bio veoma popularan u Koreji. Taj čovjek poznavao je neke režisere i odveo Guha u Hong Kong, gdje je pod imenom Bruce Lei počeo da nastupa u bruceploitation-filmovima. Kasnije je promijenio ime u Dragon Lee.

Danas živi u Seulu i radi kao filmski režiser.

## Filmografija
* Blues of Chongro 
* Bruce Lee's Ways of Kung Fu
* Champ Against Champ
* Clones of Bruce Lee 
* Dragon's Showdown
* The Dragon, The Hero
* The Dragon, The Young Mater
* Dragon Bruce Lee Part 2
* Dragon Lee Fights Back 
* Dragon On Fire, The 
* Dragon Snake Fist
* Emperor of the Underworld 
* Enter The Invincible Hero 
* Five Brothers, The 
* Five Pattern Dragon Claws
* Golden Dragon, Silver Snake 
* Kings Woman, The 
* Kung Fu Fever 
* Last Fist Of Fury
* The Magnificent 
* Martial Monks of Shaolin Temple 
* Mission For The Dragon
* National Constituency
* National Constituency 2
* Ninja Champion
* Secret Ninja, Roaring Tiger

## Izvori

## Vanjske veze
* Dragon Lee at Hong Kong Cinemagic .
* .
Kuršumlija

**Kuršumlija** je gradsko naselje u opštini Kuršumlija u Topličkom okrugu. Prema popisu iz 2002. bilo je 13639 stanovnika (prema popisu iz 1991. bilo je 12525 stanovnika).

## Historija

Kuršumlijski kraj je bio naseljen u praistoriji. U doba Rimljana Kuršumlija se nazivala Ad Fines, što znači "na kraju" jer je bila na granici dve provincije, Dalmacije i Gornje Mezije. Bila je u to vreme jedna od važnih stanica na poznatom rimskom putu Niš-Lješ.

U vizantijsko doba nosila je naziv Toplice i bila je sedište episkopije (prvi put se pominje u pisanim dokumentima 1019. godine, kada je ustanovljena Toplička episkopija). 
U srednjem veku bila je prva prestonica Stefana Nemanje. Između 1159. i 1168. godine on je ovde sagradio svoja prva dva manastira svetog Nikolu i svetu Bogorodicu, a pokrio ih je olovom koje je davalo blještavi odsjaj, pa je mesto nazvano *Bele Crkve*.

U doba Turaka tu je bilo sedište lokalne turske vlasti i jedan od najvećih manastirskih trgova olova i srebra u tom delu Balkana. Na početku turske vladavine mesto se zvalo Kuršumlu-Kilise (a), što je ustvari samo prevod ranijeg srpskog naselja Bele Crkve. Ovo ime je neposrednije isticalo uzrok sjaja i blještavosti kuršumlijskih crkava, a to je njihov olovni, na turskom jeziku kuršumlu - pokrivač. Uoči oslobađanja od Turaka u srpskim dokumentima se pominje kao Kuršumlje, i najzad po oslobađanju od Turaka 1878. godine Kuršumlija.

Za vreme prvog srpskog ustanka Karađorđevi ustanici su sedam godina držali kraj oko Lukovske Banje a četiri puta napadali Kuršumliju, dok je Stanoje Glavaš 1806. oslobodio i držao kratko vreme. Kuršumlija je od Turaka oslobođena 19. januara 1878. godine.

U Prvom svetskom ratu Kuršumlija je postala poznata po Drugom "gvozdenom" puku i Topličkom ustanku iz 1917. godine, čiji je zvanični predvodnik bio Kosta Pećanac. U ovom ratu Kuršumlija i okolina su pretrpeli velike ljudske i materijalne gubitke.

U Drugom svetskom ratu Nemci su okupirali Kuršumliju 12. aprila 1941. godine. Bugari su okupirali grad i okolinu 25. marta 1942. godine, sve do oslobođenja 28. avgusta 1944. godine.

## Demografija
U naselju Kuršumlija živi 10300 punoletnih stanovnika, a prosečna starost stanovništva iznosi 35,7 godina (34,6 kod muškaraca i 36,8 kod žena). U naselju ima 4323 domaćinstva, a prosečan broj članova po domaćinstvu je 3,15.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

## Reference

## Značajne osobe
* Vojin Šulović, akademik i ginekolog.

## Vanjske veze

* Zvanični sajt opštine Kuršumlija 
* Turistička Organizacija "Kuršumlija"
* Kuršumlija - Top Novosti - Kuršumlija, Blace, Prokuplje, Žitorađa 
* Topličke Vesti
* Prolom voda
* Prolom Banja
* Južne vesti - Leskovac, Niš, Pirot, Prokuplje i Vranje
* Mape, aerodromi i vremenska situacija lokacija (Fallingrain) 
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
* Kuršumlija mapa (http://mojakursumlija.tk)
Bik (zviježđe)

**Bik** (lat: *Taurus*) jedno je od zviježđa zodijaka. Jedna od najvećih konstelacija sjeverne polutke vidljiva za vrijeme zime, pozicionirana između Ovna i Blizanaca na istoku, Perzeja i Kočijaša na sjeveru, Oriona na jugoistoku i Eridana i Kita na jugozapadu.

### Važniji objekti
Aldebaran (α Bika) je najsjajnija zvijezda s prividnim sjajem od + 0.85 magnitude. Zvijezda je narančasti narančasti poddiv, tj zvijezda koja se tek maknula s glavnog niza. Aldebaran se nalazi oko 65 ly od nas.

Iza Aldebarana se nalaze Hijade, najbliži uočljivi otvoreni skup. Zvijezde su poredane u oblik slova "V" i čine bikovu glavu.

Zviježđe bika najpoznatije je otvorenom skupu Plejade ili Vlašići. To je mladi otvoreni skup, udaljen tek 450 ly od nas. Golim okom je moguće vidjeti 7 najsjajnijih zvijezda u njemu koje često nose naziv i *Sedam sestara*. Skup je predivan prizor u dvogledu ili manjem teleskopu.

Maglica Rakovica, objekt vidljiv samo u teleskopu, je ostatak supernove. Rakovica se nalazi sjeverozapadno od zvijezde ζ Bika. Eksplozija supernove dogodila se 4. srpnja 1054. godine i bila je dovoljno sjajna da se vidi po danu puna tri tjedna. Supernova je golim okom bila vidljiva 653 dana. 

### Mitologija
Perović

**Perović:**
* Drago Perović, bosanskohercegovački liječnik i anatom
* Kosta Perović, srpski profesionalni košarkaš
* Slavko Perović, srpski i jugoslovenski pevač
* Sandra Perović, srpski televizijski autor i filmski kritičar
* Latinka Perović, jugoslovenska i srpska istoričarka i političarka
* Marija Perović, crnogorska televizijska rediteljica
Gareth Jones (glumac)

**Gareth Jones** (6. jun 1925 &ndash; 30. novembar 1958.) bio je britanski glumac, najpoznatiji po neobičnim okolnostima u kojima je umro. Dana 28.11. 1958. je nastupao u TV-drami *Underground*, prikazivanoj na programu ITV-a u okviru antologije *[[Armchair Theatre]]*. Ta se drama prikazivala uživo. U pauzi između scena, Jones je otišao u garderobu kako bi ga došminkali. U tom trenutku ga je pogodio srčani udar te je na licu mjesta umro. Kada je za to doznao producent Sydney Newman, rekao je režiseru Tedu Kotcheffu da nastavi s emitiranjem, odnosno predstavu "snima kao fudbalsku utakmicu".

## Vanjske veze
* Gareth Jones at the Internet Movie Database.
Sydney Newman

**Sydney Cecil Newman**, OC (1. april 1917 &ndash; 30. oktobar 1997) bio je kanadski filmski i televizijski producent, najpoznatiji kao jedna od ličnosti najzaslužnijih za procvat dramskog TV-programa na britanskimTV-mrežama krajem 1950-ih te 1960-ih. Karijeru je započeo kao filmski montažer pri Nacionalnom filmskom odboru Kanade (NFB), da bi se kasnije počeo baviti dramskim programom u kanadskoj TV-kući Canadian Broadcasting Corporation.

Godine 1958. se preselio u Breitaniju gdje je prvo radio za Associated British Corporation (ABC) a od 1962. godine za BBC, pri čemu je u oje organizacije vodio dramski program. Tada je potakao nastanak popularnih TV-serija *[[The Avengers (TV serija)|The Avengers]]* i *[[Doctor Who]]*, te socijalno-realističnih TV-antologija kao što su *[[Armchair Theatre]]* i *[[The Wednesday Play]]*. Pred kraj karijere se vratio u Kanadu, gdje je postao vladin povjerenik i predsjednik NFB.

## Napomene

## Reference

# Miall, Leonard.''Obituary: Sydney Newman''. "The Independent". Tuesday November 4, 1997 (page 22).
# Dunkley, Christopher. *A hard act to follow*. "Financial Times". Wednesday November 5, 1997 (page 23).
# Kilburn, Matthew. ''Newman, Sydney Cecil (1917–1997)'' (subscription link). "Oxford Dictionary of National Biography", Oxford University Press, 2004. URL accessed February 12, 2006.


## Vanjske veze
* 
* 
* NFB bio-filmography 
* brief interview with Newman about Norman McLaren
Ted Kotcheff

**Ted Kotcheff** (, Toronto, 7. april 1931. -) također navođen i kao **William Kotcheff** or **William T. Kotcheff** je kanadski filmski i televizijski režiser bugarskog porijekla, poznat po zapaženim radovima na britanskoj televiziji, kao i režiji filma *[[First Blood]]*, prvog iz ciklusa o Rambu.

## Filmografija

**Režija (film):**

* *[[The Shooter (1995 film)|The Shooter]]* (1995)
* *[[Folks! (film)|Folks!]]* (1992) 
* *[[Weekend at Bernie's]]* (1989) 
* *[[Winter People]]* (1989) 
* *[[Switching Channels]]* (1988) 
* *[[Joshua Then and Now (film)|Joshua Then and Now]]* (1985) 
* *[[Uncommon Valor]]* (1983/I) 
* *[[Split Image]]* (1982) 
* *[[First Blood]]* (1982) 
* *[[North Dallas Forty (film)|North Dallas Forty]]* (1979) 
* *[[Who Is Killing the Great Chefs of Europe?]]* (1978) 
* *[[Fun with Dick and Jane]]* (1977) 
* *[[The Apprenticeship of Duddy Kravitz]]* (1974, Zlatni medvjed na Berlinskom filmskom festivalu) 
* *[[Billy Two Hats]]* (1974) 
* *[[Wake in Fright|Outback]]* (1971)
* *[[Two Gentlemen Sharing]]* (1969) 
* *[[Life at the Top (film)|Life at the Top]]* (1965) 
* *[[Tiara Tahiti]]* (1962)

**Režija (televizija):**

* *[[Law & Order]]: Special Victims Unit* (1999)
* *Crime in Connecticut: The Story of Alex Kelly* (1999)
* *[[Buddy Faro]]* (1998)
* *[[Borrowed Hearts]]* (1997) 
* *A Husband, a Wife and a Lover* (1996)
* *[[Family of Cops]]* (1995)
* *[[Red Shoe Diaries|Red Shoe Diaries 5: Weekend Pass]]* (1995) 
* *Love on the Run* (1994)
* *What Are Families for?* (1993) 
* *[[Red Shoe Diaries|Red Shoe Diaries 3: Another Woman's Lipstick]]* (1993)
* *[[Edna, the Inebriate Woman]]* (1971)
* *The Human Voice* (1967)
* *Lena, O My Lena* (1960) 
* *After the Funeral* (1960)
* *[[No Trams to Lime Street]]* (1959)
* *Underground* (1958)

## Vanjske veze
* 
* Canadian Film Encyclopedia
Mikoriza

**Mikoriza** je simbioza korijena i gljiva.

Kod većine vrsta šumskog drveća umjerenog podneblja micelij gljiva obavija kratko i debelo bočno korijenje. Na ovaj način, micelij gljiva funkcionalno zamjenjuje korijenove dlačice, te olakšava biljci primanje mineralnih tvari.

Dvije su vrste mikorize: ektotrofna i endotrofna mikoriza, a postoje i prijelazni oblici.
		
## Ektotrofna mikoriza
Prisutna je isključivo u drvenastim vrstama. Neki rodovi gljiva kao što su krasnice (Russula), pupavke (Amanita), vrganji (Boletus) i mliječnice (Lactarius) žive gotovo isključivo simbiotski, s "omotačem" od micelija oko korijena. Hife gljiva ne ulaze u same stanice, ali često oko njih čine Hartigovu mrežu. Ektotrofna mikoriza olakšava apsorpciju fosfata.
		
## Endotrofna mikoriza
Odlikuje se rjeđim hifama koje rastu i oko i unutar korijena. Hife ulaze u pojedine stanice gdje mogu tvoriti jajaste strukture, mjehuriće i razgranjene strukture. Ove strukture sudjeluju u izmjeni iona između biljke i gljiva.

Endotrofna mikoriza olakšava primanje fosfata i metala u tragovima kao što su cink i bakar. Prisutna je u gotovo svih orhideja kojima simbiotske gljive trebaju za klijanje i razvoj jer im omogućavaju opskrbljivanje vodom.

## Izvori
* Što su to mikoriza i cikloza?
Bukovača

** Bukovača ** (*Pleurotus ostreatus*) je jestiva gljiva iz porodice Polyporaceae.

## Opis pečurke
* *Šešir* prečnika 5-18 cm, u mladih izbočen, zatim ispružen, ekscentričan, školjkasto-lepezastog oblika, do drške ulegnut, sjajan, siv ili smeđ.
* *Listići* beli, kasnije sivkasti pa žućkasti, gusti, dugi, obrasli po dršci, spuštaju se niz stručak.
* *Drška* 2-4 cm duga, bela, puna, prema dnu uža i dlakava, koso ekscentrično se spaja sa šeširom.
* *Meso* belo, čvrsto, kasnije žilavo i drvenasto, prijatnog ukusa i mirisa.
* *[[Spore]]* u masi ljubičastosive.

## Stanište i vreme rasta
Veoma je česta gljiva. Raste busenasto, u prirodi na panjevima (najčešće bukve i divljeg kestena) i živom listopadnom drveću, u kasnu jesen i zimi, odnosno od avgusta do novembra. Uspešno se uzgaja na slami.

## Upotreba
Ovo je jestiva gljiva, najčešće se pohuje ili se sprema na žaru. Zamena sa otrovnim gljivama nije moguća.

## Literatura
* Martić, M. 2003. Naše gljive. Legenda: Čačak. 

## Vanjske veze
* Udruženje gljivara Mrkonjić Grada 
* Veb portal o gljivama  
* MykoWeb: Mushrooms, Fungi, Mycology
* North American Mycological Association
* The Shroomery Detailed information about magic mushrooms including identification, cultivation and spores, psychedelic images, trip reports and an active community.
* The Mushroom Council (U.S.A)
* A list of psilocybin mushrooms
* Information on mushrooms 
* MushWorld
* African Pygmies - Mushrooms gathering 
* An Aid to Mushroom Identification (Simon's Rock College) 
* Mushroom recipes  
* Cluster Busters, information on medicinal use of hallucinogenic mushrooms to treat headaches
* Mushroom Info 
* Bukovača.com
* Micelijum bukovače
Scenska muzika

**Scenska muzika** je izraz koji u najširem smislu označava muziku koja se komponira za potrebe kazališne predstave, televizijske emisije, radio emisije, filma ili video-igre, odnosno bilo kakvog medija koji po svojoj prirodi nije muzički. Za filmsku muziku se ponekad koristi izraz soundtrack.

Scenska muzika prije svega služi kao svojevrsna "podloga" ili katalizator radnje, odnosno stvara atmosferu u dramskom djelu. Najčešći je primjer duboki, "mračni" ton koji sugerira opasnost koja vreba protagoniste.

Scenska muzika ima dugu i bogatu historiju, te prvi zapisi o njoj datiraju iz vremena grčke tragedije. Neka od najpoznatijih djela klasične muzike su nastala kao scenska muzika za dramska djela, a od čega je možda najpoznatiji primjer podloga koju je Edvard Grieg komponirao Ibsenovu dramu *[[Peer Gynt]]*.

Scensku muziku ne treba miješati s muzikom koja je napisana za muzičko-scenska djela, kod kojih muzika predstavlja inetgralni dio cjeline (opera, opereta, mjuzikl).
Msallata

**Msallata** (također**Al Qasabat**, **Cussabat** i **El-Gusbát**) je grad u sjeverozapadnoj Libiji, smješten u distriktu Al Murgub. Ima oko 55.000 stanovnika, a u njemu su kroz historiju postojale islamske škole. Najpoznatiji je po maslinicima i proizvodnji maslinovog ulja.

## Vanjske veze

* "Al Qasabat, Libya" Falling Rain Genomics, Inc.
The Donna Reed Show

***The Donna Reed Show*** je bio američki televizijski sitkom koji se originalno prikazivao na programu mreže ABC. Ime je dobio po glumici Donni Reed, koja je tumačila glavni lik kućanice Donne Stone. Stalni likovi su pored nje bili i njen muž pedijatar dr. Alex Stone (koga je tumačio Carl Betz), te tinejdžerska kći Mary (koju je tumačila Shelly Fabares) i mlađi brat Jeff (koga je tumačio Paul Petersen).

Serija se bavila svakodnevnicom porodice Stone te je, kao i mnogi slični sitkomi tog vremena, gledateljima pružala idealiziranu viziju tadašnje američke srednje klase. Stekla je veliku popularnost i održala se na programu čak osam sezona. Shelly Fabares je godine 1962. odlučila napustiti seriju kako bi nastavila samostalnu glumačku karijeru, a njen odlazak je objašnjen odlaskom lika Mary na koledž. Kao zamjena je došla Trisha, djevojčica koju su Stoneovi usvojili, i koju je tumačila Patty Petesen.

## Vanjske veze
* 
*  
* 37 Things About The Donna Reed Show
Coronation Street

***Coronation Street*** (poznat po kolokvijalnim nazivima ***Corrers***, ***Corrie*** ili ***The Street***) je britanska televizijska sapunica koja se od 1960. emitira na programima mreže ITV. Radnja joj je smještena u grad Manchester, gdje se nalazi i sjedište TV-stanice Granada Television (danas ITV Studios) koja ju je počela snimati u svojim studijima.

Serija se ispočetka prikazivala isključivo u Sjeverozapadnoj Engleskoj, da bi ju je do proljeća 1961. počele prikazivati sve TV-stanice u okviru mreže ITV. Uskoro je stekla ogromnu gledanost, a njeni likovi - pogotovo ženski - s vremenom postali arhetipovi britanske sapunice.

Osim u Ujedinjenom Kraljevstvu, Coronation Street se emitira i u Irskoj, Kanadi, Australiji, Novom Zelandu, Belgiji i Ujedinjenim Arapskim Emiratima.

## Fusnote

## Vanjske veze

* 
* 
* Corriepedia - Coronation Street wiki
* Coronation Street Blog
* Unreality Primetime 
* Corrie.net - fan website
* Web Widget News RSS Previews and Catch UP
* Weekly episode review 
* Link to CBC Show Page for Canadian Fans
* Coronation Street Weekly Updates, written for internet since 1995
* Corrie pop art by Jayne Bickerton 
* Corrie Canuck for Canadian Fans
* Weatherfield Web 
* Coronation Street Monthly Updates
*
My Three Sons

***My Three Sons*** je američki televizijski sitkom koji se originalno emitirao na programu mreže ABC, odnosno CBS od 1960. do 1972. godine. Protagonist je bio obudovjeli avio-inženjer Steve Douglas (koga je glumio Fred MacMurray), prisiljen da se kao samohrani otac brine o svoja tri sina. Snimljeno je ukupno 380 epizoda što *My Three Sons* čini drugim najdugovječnijim sitkomom u historiji američke televizije.

Prvih pet sezona je snimljeno u crno-bijeloj tehnici i emitirano na ABC-u, dok je preostalih sedam snimmljeno u boji i emitirano na programu CBS.

## Glumačka postava
### Glavna postava
* Fred MacMurray, Steven "Steve" Douglas
* Tim Considine, Michael "Mike" Douglas (1960&ndash;1965)
* Don Grady, Robert "Robbie" Douglas (1960–1971)
* Stanley Livingston, Richard "Chip" Douglas
* Barry Livingston, Ernest "Ernie" Thompson/Douglas (1963&ndash;1972)
* William Frawley, Michael Francis "Bub" O'Casey (1960&ndash;1965)
* Meredith MacRae, Sally Ann Morrison Douglas (1963&ndash;1965)
* William Demarest, Ujak Charley O'Casey, Bubov brat (1965&ndash;1972)
* Tina Cole, Katie Miller Douglas (1967&ndash;1972)
* Beverly Garland, Barbara Harper Douglas (1969&ndash;1972)
* Dawn Lyn, Dodie Harper Douglas (1969&ndash;1972)
* Ronne Troup, Polly Williams Douglas (1970&ndash;1972)
* Michael, Daniel and Joseph Todd, Robbie, Stevie and Charley Douglas (1970&ndash;1972)

### Povremeni likovu
* Cynthia Pepper (1940) je tumačila Jean Pearson, djevojku Mikea Douglasa u prvoj sezoni
* Peter Brooks, Hank Ferguson (1960-63)
* Cheryl Holdridge, Judy Doucette (1960-1964)
* Mimi Gibson, Carol (1966-1968)
* Lesley-Marie Colburn, Frieda (1964-1965)
* Marcia Mae Jones, Mary (1964-1968)
* Susan Gordon, Eloise (1962-1967)
* Marta Kristen, Linda Travis (1960-1964)
* Ricky Allen, Sudsy Pfeiffer (1961–1967)
* Hank Jones, Pete (1964–1966)
* John Howard, Dave Welch (1965–1967)

## Reference

## Vanjske veze
* 
* ''My Three Sons'' at the Museum of Broadcast Communications
Interregnum

**Interregnum** ili **međuvlašće** u užem značenju označava razdoblje između kraja vladavine jednog vladara i početka vladavine sljedećeg. Pojam interregnum je stvoren spajanjem latinskih riječi *inter* i *regnum.* Značenje prve riječi u prijevode je *između*, a druge *kraljevanja*. Interregnum se tijekom povijesti najčešće događao nakon kraljeve smrti, kada se dovodilo u pitanje nasljeđivanje prijestolja. U papinskoj državi interregnum je i danas politička konstanta pošto nakon završetka jednog pontifikata postoji prijelazno razdoblje tijekom kojeg se bira novi papa.

U širem smislu se pod time podrazumijeva i svaki prijelazni period između završetka jedne i početka druge vlasti/uprave u nekoj državi ili društvenoj grupi (vjerska zajednica, politička stranka, poduzeće i sl.)

## Interregnum u povijesti
* Rimsko Carstvo 19.08. - 18.09. 14. (Po zakonu Augusta car se birao od strane Senata)
* Zapadno Rimsko Carstvo 465. - 467. (Nakon smrti cara Libije Severa) http://books.google.hr/books?id=XEUDAAAAYAAJ&pg=PA195&dq=Aspar+general&as_brr=1
* Langobardsko Kraljevstvo 574.-584.
* Hrvatsko Kraljevstvo 1097. - 1102. (Nakon smrti Petra Svačića), 1490. - 1492. (Sabor je odbijao 2 godine prihvatiti Vladislava II. za kralja), 1526. - 1527. (nakon Mohačke bitke) 
* Dansko Kraljevstvo 1332. - 1340. (nakon smrti kralja Kristofera)
* Osmanski interegnum (1412. - 1413.)
Ukrinica

**Ukrinica** je naseljeno mjesto u Bosni i Hercegovini u opštini Teslić koja pripada entitetu Republika Srpska. Na popisu stanovništva 1991. u njemu je živjelo 1,159 stanovnika.

## Geografija

## Historija

## Stanovništvo

## Privreda

## Reference

## Izvor
* Knjiga: "Nacionalni sastav stanovništva - Rezultati za Republiku po opštinama i naseljenim mjestima 1991.", statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.
* internet - izvor, "Popis po mjesnim zajednicama" - http://www.fzs.ba/Podaci/nacion%20po%20mjesnim.pdf 

## Vanjske veze

* Mape, aerodromi i vremenska situacija lokacija (-{Fallingrain}-)
* Gugl satelitska mapa (-{Maplandia}-)